Publication: Magyar Közlöny
Issue: MK-2003-139 (Year: 2003, Number: 139)
Era: 1990-2004
Section: munkavédelemrõl szóló 1993. évi XCIII. törvény és a törvény végrehajtásáról szóló törvénytervezetét.
Paragraph Index: 867

2. Az OÉT tárgyalt a passzív jogon járó táppénzzel összefüggõ problémákról és a Kormány által javasolt megoldásokról készült kormány-elõterjesztésrõl. A munkavállalói oldal kifogásolta, hogy az elõterjesztéshez nem készült szakmai helyzetértékelés és hatástanulmány a változások alátámasztására. Álláspontja szerint elsõsorban az ellenõrzés területén szükséges a hatékony intézkedések megtétele. A munkavállalói oldal a passzív jogon járó táppénzjogosultság 180 napról 90 napra való csökkentésével nem értett egyet, a kormányoldal erre irányuló javaslatát elutasította. A munkaadói oldal kinyilvánította, minden olyan kezdeményezést támogat, amely az Egészségbiztosítási Alap védelmét szolgálja, ugyanakkor nem sérti a beteg emberek érdekeit. Felhívta a figyelmet a javasolt változások összehangolására a munkanélküli ellátó rendszer meglévõ elemeivel, valamint arra, hogy az adott élethelyzeteket az azokat szabályozó rendszereken belül kell kezelni. A kormányoldal az egymást kiegészítõ társadalombiztosítási és munkaerõ-piaci rendszerek összefüggését hangsúlyozta. Kezdeményezte, hogy az OÉT 2004 elsõ félévében ismételten tekintse át a passzív táppénzzel összefüggõ tapasztalatokat a rokkantsági nyugdíj, a rehabilitációs rendszer, a szakmai ellenõrzés javítása és a munkanélküli ellátás rendszerének mûködésére figyelemmel.

Source: https://magyarkozlony.hu/hivatalos-lapok/061a30545c7cddbe64e2fa5e5f90ee83b6ccee1a/dokumentumok/c54456d51224d88adaf7bf9d8b0a37f8f73fa0f8/letoltes